Dev Konnancho?
 To ganvcho ek vhodd bhattkar. Hixeob korunk zaina titlo tache kodde duddu. Tachean zai te toren vilaxi (luxurious) jivit jiyeunk zata. Punn ekdom sado monis. Vortea molacheo vo chodd mhargayecheo gaddyeo tachean ghevn zatat, punn to adlich pornni Lambretta skuttor moddlear mekanika thaim vhorun dadai-boddoi korun cholpa sarki korta. Dekhunuch taka ganvche bhurge imtto bhattkar mhonntat.
 Horxim choddso to dhormik karyavollin igorjent disona, punn konnui ganvcho somplo zalear kosloch bhed-bhav, lhan-vhodd, girest-durboll ho veglozar dovorinastana somplolea-chea mornnak chukoi-nastona hajir zata. Ani hakach lagun ganvche malgodde tachem sadeponn vakhanntat. Punn ganvche tornnatteank mat to ek imtto-chamtti bhattkar dista. Ganvchea klubak to kednach ek domddi dinam, nhoi mhunn klubanchea vangddeank lagim ghena. Hachem karann toch zanna .
 Eke sanje, pavsachea vadoll-moddan ganvche dortorer thorthoro haddlo. Rukh-zhaddam umttun rostear poddlim. Igorjeche padrink ravpachea ghorar (residential home) tenkun aslolo vhodd ambeachem zhadd poddun ghorak sumar 10-12 lakh rupianchem luksann zalem. Devache vhodd upkar. Tea disa Padr Vigar ani Padr kur eka dobajeak gelâ€™le.
 Ganvchea sogllea lokan adar dilo. Punn ekloi tea bhatkarager vochunk raji naslo. Tannem sodam porim lip-choriam Padr Vigaraxim yevn padrink ravpachem ghor novean bandunk duddu dilet. Tori ektthailole duddu pavonasle. Konn tori eka igorjichea karbharean ganvchea vhodd dhondekarak fon korun adar maglo. Tannem sorti ghalunk suchoilem ani apnnench inamam bhasailem. Punn sortincher aplem ani aplea dhondeanchem nanv ghalunk lailem. Heo sorti soglleak khopunk lagleot. Ganvche iskolantlea bhurgeam kodde sorti vikunk dileot.
 Lhan toxim vhodd sorti ghevn tea bhatkarager vochonaslim. To ekdom darunn kallzacho ani imtto mhonn, tim zannam aslim. Ani chukun tachea darant pavlear to dengxe ani boball korun danvdaitalo. Punn tea disa boltench ghoddlem. Ek xikpi Sylvia bhatkarager gelem. Bhatkaran dar ugoddlem ani Sylvian amurkea hanxan tachea hatant sorti dileot. Hatant kitem dilam tem pollenastana tannem tea cheddvak pollenvkuch urlo tachea dolleam samkara ek veglech torecho svobhav tea cheddvachea tonddar khelltolo dislo. Tichem gunest rup ani nitoll hanso eka anj-bodveachem disnnem koxem zollkunk laglem. Bhatkarak monisponnachea rupan dev-dut khorench sonvsarant bhonvtat mhonn gomlem. Poilech khepek tannem thonddayen ani movalle utramni tea porak zap dili. Taka kodelir bosoun tachi bariksannen khobor ghetli. Thondd piyeupa borobor khavbpakui dilem. Tacheo sorti soglleo tannem ghetleot. Bhatkarachea ghorant konnuch dusro monis naslo. Sokallchea adesa vaddeantli ek ostori ani daddlo monis randunk ani ghorachi sap-safai korunk yetalim.
 Sortichem abertur. 25 lakh rupiancheo sorti kopun kobar zaleo mhunn Padr Vigaran lokak kolloun adhar ani denngi ditoleanche abar mandle. Ganvchea lhan bhurgeanchea hatantlean sortiche ankdde kaddche mhunn Padr Vigaran poilench sanglolem. Sortichem inamachem ek-ek korun abertur zatalem ani thoinche thoim topasnni korun inamâ€™ jahir kortale. Xevottak vhodd poilo inamâ€™ Hyundai gaddiecher pali aili. ho lucky number kaddpak Parish Councilachea odheoxan Sylvia-k apoilem ani tinnem 230953 ankdo kaddlo ani thoddeach vellan poilo inamâ€™ jikhpi bhatkar SebastiÃ£ok laglem. â€œDev konnacho? Asloleankuch dita? â€, sortichem poilem inamâ€™ jiknarachem nanv aikun Menino challvolo.
 â€œDev girestankuch girest kortaâ€, sokoilea vaddeantlem Philun mhonnlem. Ani oxem toren poilem inamâ€™ eka vhodd ganvchea dusmanan favlolea porim lok zai te toren uloit ravlo. Dusre disa sanje bhatkar SebastiÃ£o, Padr Vigarak mellunk ailo ani sortik favloli motor-gaddi vikun te duddu igorjek dovorpak suchoilem. Padr Vigaran Hyundai motorichi chavi tachea hatant divn mhonnlem.
 Polle Senhor Sebastiao, Igorjichem moddlolem ghor porot ubem korpak zai aslolea duddvam von odik duddu bhitor aila. Tuje lagim motor-gaddi nam mhunn Devan hi tuka bhett divnk nam. To mona pormannem donn dita. One gets wealth according to one psyche. Tujean, osleo don-tin mottor-gaddiyeo gheum yetat punn tum pollki boddai dakhoina. Gupttim kel'em dan Devak mandta tea khatir tujea borea vavra khatir Devan dil'lem inam igorjek portem divn, Devak opman korinaka mhonn Padr Vigaran sanglem.
 Subscribe to: Post Comments (Atom)
(42)
- ▼ August (8)
- ► 2012 (16)
- ► 2011 (20)
- ► 2010 (21)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 